## Pravilnik o izmjenama i dopunama Pravilnika o brodicama

### NN 122/2004 (2.9.2004.), Pravilnik o izmjenama i dopunama Pravilnika o brodicama

# MINISTARSTVO MORA, TURIZMA, PROMETA I RAZVITKA

2239

Na
temelju članka 1043. stavaka 1. točka 22. i 31. Pomorskog zakonika (»Narodne
novine« br. 17/94,74/94 i 43/96) ministar u Ministarstvu mora, turizma, prometa
i razvitka donosi

## PRAVILNIK

### O IZMJENAMA I DOPUNAMA PRAVILNIKA O BRODICAMA

Članak
1.

Članak
39. Pravilnika o brodicama (»Narodne novine« br. 81/94,77/01 i 08/02) mijenja
se i glasi:

»Brodicom
za vrijeme plovidbe mora upravljati posada i to:

1.
brodicom za osobne potrebe:

– osoba
koja posjeduje Uvjerenje o osposobljenosti za voditelja brodice i ako ima 15
godina starosti, osim za jet ski i brodice na zračnom jastuku ako ima 18 godina
starosti, odnosno osoba koja posjeduje Uvjerenje za voditelja brodice
kategorije C

2.
brodicom za gospodarske potrebe

– osoba
koja posjeduje Uvjerenje za voditelja brodice kategorije C, a za brodice
registrirane za gospodarske potrebe čija je plovidba ograničena na određeno
područje osoba koja posjeduje Uvjerenje za voditelja brodice i ako ima 18
godina

Brodicom za osobne potrebe duljine do 5m i koja ima
meha­nički porivni uređaj snage do 5 kW može upravljati i osoba koja posjeduje
Uvjerenje o osposobljenosti za upravljanje brodicom.

Brodicom za osobne potrebe koja je sposobna za
plovidbu izvan granica unutrašnjih morskih voda i teritorijalnog mora Republike
Hrvatske može upravljati isključivo osoba koja posjeduje Uvjerenje za voditelja
brodice kategorije C.

Brodicom na vesla može upravljati osoba starija od 12
godina.«

Članak 2.

U članku 40. riječi »mornara motorista« zamjenjuju se
riječima »voditelja brodice kategorije C«.

Članak 3.

U članku 41. stavak 2. mijenja se i glasi:

»Osposobljenost
za upravljanje brodicom dokazuje se uvje­renjem o položenom ispitu za upravljanje
brodicom (uvjere­nje o osposobljenosti za upravljanje brodicom) koje izdaje
kapetanija odnosno ispostava kapetanije na osnovi prethodne provjere znanja o
poznavanju pravila o izbjegavanju sudara na moru, a prema ispitnom programu
koji je propisan člankom 68. stavak 1. točke 4., 5., 6., 8. i 9. predmeta
OSNOVE PLOVIDBE, NAVIGACIJA I MANEVRIRANJE.«

Članak
4.

Iza članka
41. dodaje se novi članak 41a koji glasi:

»Osposobljenost
za voditelja brodice kategorije C dokazuje se uvjerenjem o položenom ispitu voditelja
brodice kategorije C (Uvjerenje za voditelja brodice kategorije C).

Uvjeti
za stjecanje uvjerenja iz stavka 1. ovog članka su:

– 18
godina života;

–
potvrda o udovoljavanju zdravstvenih uvjeta, posebice u pogledu vida i sluha;

– završeno
osnovno obrazovanje;

– položen ispit za voditelja brodice kategorije C.«

Članak 5.

Članak 42. mijenja se i glasi:

»Uvjerenje za voditelja brodice kategorije C sadrži:

1. naziv tijela koji izdaje uvjerenje; dvojezično
(hrvatski/engleski);

2. redni broj dokumenta;

3. oznaku mjesta i datum izdavanja;

4. ime i prezime, mjesto i datum rođenja;

5.
naziv dokumenta; dvojezično (hrvatski/engleski)

5. ovlaštenje
za upravljanje odgovarajućim vrstama brodica; dvojezično (hrvatski/engleski);

6. broj identifikacijskog dokumenta;

7. upravni znak tijela koje izdaje ovlaštenje;

8. kod s osobnim podacima;

9. oznaku državljanstva i kategorije uvjerenja.

Uvjerenje o osposobljenosti za voditelja brodice sadrži:

1. naziv tijela koji izdaje uvjerenje;

2. klasu i redni broj;

3. mjesto i datum izdavanja;

4. ime i prezime, mjesto i datum rođenja;

5. ovlaštenje za upravljanje odgovarajućim vrstama
brodica;

6. potpis i pečat;

7. mjesto za sliku veličine 3 x 3 cm.

Uvjerenje o osposobljenosti za upravljanje brodicom
sadrži:

1. naziv tijela koji izdaje uvjerenje;

2. klasu i redni broj;

3. mjesto i datum izdavanja;

4. ime i prezime, mjesto i datum rođenja;

5. ovlaštenje za upravljanje odgovarajućim vrstama
brodica;

6. potpis i pečat.

Kapetanija
će oduzeti uvjerenje iz stavka 1. ili 2. ako utvrdi da je voditelj brodice,
voditelj brodice kategorije C ili osoba ovlaštena za upravljanje brodicom
svojim ponašanjem ili zanemarivanjem svojih dužnosti ugrozila sigurnost
ljudskih života na moru, sigurnost plovidbe, posadu, teret ili putnike ili je
onečistila morski okoliš.

Zaštitna
mjera iz stavka 3. ovog članka može se izreći u trajanju od tri mjeseca do
jedne godine.«

Članak
6.

U članku
59. stavak 1. iza riječi »mora imati« dodaju se riječi »uvjerenje voditelja
brodice kategorije C odnosno«.

Članak
7.

Naslov
Glave VIII. mijenja se i glasi:

»VIII.
NAČIN STJECANJA UVJERENJA ZA VODITELJA BRODICE KATEGORIJE C, I UVJERENJA O
OSPOSOBLJENOSTI VODITELJA BRODICE

Članak
8.

Članak
67.a mijenja se i glasi:

»Osnivanje ispitnih komisija i način polaganja ispita
za voditelja brodice kategorije C:

Osnivanje ispitnih komisija i način polaganja ispita
za voditelja brodice kategorije C provodi se na odgovarajući način sukladno
odredbama članka 67. ovog Pravilnika.

Kandidatu koji je položio ispit za voditelja brodice
kategorije C Ministarstvo odnosno kapetanija izdaje Uvjerenje za voditelja
brodice kategorije C.

Članak 9.

Članak 68. mijenja se i glasi:

»Program ispita za voditelja
brodice sadrži sljedeće:

I. POMORSTVO,
PROPISI I PRUŽANJE PRVE POMOĆI:

1. nacionalno pomorsko pravo,
isprave na brodici, poznavanje propisa o plovidbi u lukama, tjesnacima, unutrašnjim
morskim vodama i teritorijalnom moru, nadležnosti lučkih kapetanija u odnosu na
brodicu i posadu brodice,

2. vrste brodica po tipu,
materijalu, namjeni i načinu izgradnje, dimenzije brodice, gaz i nadvođe, održavanje
i oprema brodice,

3. stabilitet brodice obzirom
na razmještaj težine,

4. konopi i uzlovi,

5. pružanje prve pomoći kod
raznih vrsta povreda, meha­nički, toplotni i električni izvori povreda na
brodici, umjetno disanje; sredstva za pružanje prve pomoći.

II. MOTORISTIKA
I ZAŠTITNE MJERE:

1. podjela mehaničkih
porivnih uređaja;

2. osnovni pojmovi o radu,
priprema za pogon; upućivanje i zaustavljanje;

3. načini upućivanja;
podmazivanje i hlađenje;

4. kontrola rada; instrumenti
za kontrolu;

5. dijagnosticiranje kvarova
i njihovo otklanjanje;

6. akumulatori; gorivo i
mjere predostrožnosti kod krcanja goriva;

7. sredstva za gašenje požara.

III. OSNOVE
PLOVIDBE, NAVIGACIJA I MANEVRIRANJE:

1. poznavanje pomorskih
karata i njihovo čitanje, odre­đivanje kursa, mjerenje udaljenosti i vađenje
koordinata, svjetla i oznake na plovidbenom putu,

2.  određivanje točke broda pomoću terestričkih objekata, te od­re­đi­vanje
točke plovila u svim vremenskim uvjetima u obalnoj plovidbi.

3. pomorske publikacije, međunarodni
signalni kodeks, priručnici i sredstva za povidbu,

4.  pravila o izbjegavanju sudara na moru uz praktičan prikaz s
modelima

5. svjetla; dnevni znakovi,
zvučni signali,

6. signali opasnosti,

7.
kompas i njegova uporaba

8.
poznavanje manevarskih sposobnosti brodice,

9.
praktično upravljanje brodicom u plovidbi, pristajanju, sidrenju i vezivanju,

10. izvješće o vremenu,
vjetrovi na Jadranu i njihova svojstva,

11. morske struje i utjecaj
na plovidbu

IV. POMORSKA
RADIOTELEFONSKA SLUŽBA:

1. isprave brodske radijske
telefonske postaje, služba bdijenja, rad u luci, nadzor i inspekcija,

2. smještaj radijske postaje,
dijelovi radijske postaje, mjere protiv smetnji,

3. identifikacija i pozivni
znakovi, opći postupak za uspostav­ljanje veze,

4. signal za pogibelj, poziv
i poruka o pogibelji,

5. signali i poruke o
hitnosti i signali i poruke o sigurnosti,

6. red prvenstva u
radio-prometu, radio telegram, upotreba međunarodne tablice za sricanje slova i
brojeva, provjera radijske postaje prije puštanja u rad,

7. praktično rukovanje radio
telefonskom postajom, osnovna načela »Svjetskog pomorskog sustava za pogibelj i
sigurnost – GMDSS sustava«.«

Članak 10.

Članak 68a. Pravilnika mijenja se i glasi.

»Program ispita za voditelja brodice kategorije C
sadrži sljedeće:

I. POMORSTVO, PROPISI I PRUŽANJE
PRVE POMOĆI:

1. nacionalno pomorsko pravo,
isprave na brodici, poznavanje propisa o plovidbi u lukama, tjesnacima, unutrašnjim
morskim vodama i teritorijalnom moru, nadležnosti lučkih kapetanija u odnosu na
brodicu i posadu brodice,

2. vrste brodica po tipu,
materijalu, namjeni i načinu izgradnje, dimenzije brodice, gaz i nadvođe, održavanje
i oprema brodice,

3. stabilitet brodice obzirom
na razmještaj težine,

4. konopi i uzlovi,

5. pružanje prve pomoći kod
raznih vrsta povreda, meha­nič­ki, toplotni i električni izvori povreda na
brodici, umjetno disanje; sredstva za pružanje prve pomoći.

II. MOTORISTIKA
I ZAŠTITNE MJERE:

1. podjela mehaničkih
porivnih uređaja;

2. osnovni pojmovi o radu,
priprema za pogon; upućivanje i zaustavljanje;

3. načini upućivanja;
podmazivanje i hlađenje;

4. kontrola rada; instrumenti
za kontrolu;

5. dijagnosticiranje kvarova
i njihovo otklanjanje;

6. akumulatori; gorivo i
mjere predostrožnosti kod krcanja goriva;

7. sredstva za gašenje požara.

III. OSNOVE
PLOVIDBE, NAVIGACIJA I MANEVRIRANJE:

1. poznavanje pomorskih
karata i njihovo čitanje, određi­vanje kursa, mjerenje udaljenosti i vađenje
koordinata, svjetla i oznake na plovidbenom putu,

2. određivanje točke broda
pomoću terestričkih objekata, te određivanje točke plovila u svim vremenskim
uvjetima u obalnoj plovidbi.

3. pomorske publikacije, međunarodni signalni kodeks,
pri­ruč­nici i sredstva zaplovidbu,

4.
pravila o izbjegavanju sudara na moru uz praktičan prikaz s modelima,

5. svjetla; dnevni znakovi, zvučni signali,

6. signali opasnosti,

7. kompas i njegova uporaba,

8. poznavanje manevarskih sposobnosti brodice,

9. praktično upravljanje brodicom u plovidbi,
pristajanju, sidrenju i vezivanju,

10. izvješće o vremenu, vjetrovi na Jadranu i njihova
svojstva,

11. morske struje i utjecaj na plovidbu.

IV. POMORSKA RADIOTELEFONSKA
SLUŽBA:

1. isprave brodske radijske telefonske postaje, služba
bdi­jenja, rad u luci, nadzor i inspekcija,

2. smještaj radijske postaje, dijelovi radijske
postaje, mjere protiv smetnji,

3. identifikacija i pozivni znakovi, opći postupak za
uspostav­ljanje veze,

4. signal za pogibelj, poziv i poruka o pogibelji,

5. signali i poruke o hitnosti i signali i poruke o
sigurnosti,

6. red prvenstva u radio-prometu, radio telegram,
upotreba međunarodne tablice za sricanje slova i brojeva, provjera radijske
postaje prije puštanja u rad,

7. praktično rukovanje radio telefonskom postajom,
osnovna načela »Svjetskog pomorskog sustava za pogibelj i sigurnost – GMDSS
sustava«.

V. SIGURNOST NA MORU

1. sredstava za spašavanje, vrste, količina oprema i
obilježja osobnih sredstava za spašavanje, hrana i voda, komunikacija i
suradnja sa spašavateljima,

2. djelovanje u slučaju opasnosti, sprečavanje
panike, postupci u slučaju opasnosti, ozljeda,

3. djelovanje u slučaju onečišćenja, načini i priručna
pomagala za sprječavanje onečišćenja morskog okoliša s brodice,

4. ukrcaj/iskrcaj putnika i posade,

5.  plovidba u
otežanim prigodama, manevriranje u nevremenu,

6.  postupak u
slučaju nezgode-sudara, nasukavanja, prodora mora, požara, napuštanja brodice i
pada osobe u more, propisi o prijavi pomorske nezgode.

Ispit za voditelja brodice kategorije C polaže se
usmeno, a predmet »OSNOVE PLOVIDBE, NAVIGACIJA I MANEVRIRANJE i praktično na
brodici.«

Članak
11.

U članku
72. toč. 5. iza riječi »za brodicu« dodaje se zarez kao i riječi »uvjerenje
voditelja brodice kategorije C,« a riječ »i« se briše.

Članak 12.

U članku 74. iza postojećeg stavka 2. dodaju se novi
stavci 3., 4., 5. i 6. koji glase:

»Uvjerenje za voditelja brodice kategorije C iz članka
59. stavka 1. ovog Pravilnika mogu steći osobe:

a. koje imaju stečeno pomorsko zvanje u službi palube
ili stroja sukladno Pravilniku o zvanjima i svjedodžbama o osposobljenosti
pomoraca na brodovima trgovačke mornarice Republike Hrvatske ili;

b. koje su kao dočasnici ili časnici završili
odgovarajuću školu u učilištu Hrvatske ratne mornarice ili;

c. koje
imaju uvjerenje o osposobljenosti za mornara motoristu odnosno potvrdu o položenom
ispitu za stjecanje uvjerenja za mornara motoristu.

Osobe
iz stavka 3. točke a), b) i c) ovog članka koje ne posjeduju svjedodžbu o
osposobljenosti za službu pomorskog radiotelefoniste s ograničenom ovlasti
odnosno radiooperater s ogra­ničenom ovlasti dužne su položiti dopunski ispit
iz predmeta pomorska radiotelefonska služba po ispitnom programu iz članka 68a.
stavak 1 točka 4. ovog Pravilnika.

Ukoliko
podnositelj zahtjeva za izdavanje Uvjerenja iz članka 41. a ovog Pravilnika
posjeduje uvjerenje o osposobljenosti za voditelja brodice dužan je polagati
dopunski ispit iz predmeta »sigurnost na moru« po ispitnom programu iz članka
68.a ovog Pravilnika.

Ukoliko
podnositelj zahtjeva za izdavanje Uvjerenja iz članka 41.a ovog Pravilnika
posjeduje uvjerenje o osposobljenosti za voditelja brodice izdano prije 26.
listopada 1994. godine dužan je, pored dopunskog ispita iz prethodnog stavka,
polagati i dopunski ispit iz predmeta »pomorska radio telefonska služba« po
ispitnom programu iz članka 68.a. ovog Pravilnika.

Dosadašnji
stavci 3. i 4. postaju stavci 7. i 8.«

Članak
13.

Ovaj
Pravilnik stupa na snagu osmog dana od dana objavljivanja u »Narodnim
novinama«.

Klasa: 011-01/04-05/62

Urbroj: 530-01-04-4

Zagreb, 23. kolovoza 2004.

Ministar
**Božidar Kalmeta**, v. r.

Pravilnik, NN 122/2004-2239